
Z A P I S N I K


45. sjednice Senata Sveučilišta u Splitu koja je održana dana 24. ožujka 2021. godine s početkom u 12,00 sati u Vijećnici Senata Sveučilišta u Splitu don Frane Bulić u zgradi Sveučilišne knjižnice, Ruđera Boškovića 31, V. kat


Sjednici su bili nazočni:

ČLANOVI SENATA
1. Prof. dr. sc. Dragan Ljutić, rektor Sveučilišta u Splitu
2. Prof. dr. sc. Maja Fredotović, dekanica Ekonomskog fakulteta u Splitu 
3. Prof. dr. sc. Srdjan Podrug, dekan Fakulteta elektrotehnike, strojarstva i brodogradnje u Splitu
4. Izv. prof. dr. sc. Gloria Vickov, dekanica Filozofskog fakulteta u Splitu
5. Izv. prof. dr. sc. Nikša Jajac, dekan Fakulteta građevinarstva, arhitekture i geodezije u Splitu 
6. Prof. dr. sc. Mladen Parlov, dekan Katoličkog bogoslovnog fakulteta u Splitu 
7. Prof. dr. sc. Matko Erceg, dekan Kemijsko-tehnološkog fakulteta u Splitu 
8. Prof. dr. sc. Ante Tonkić, dekan Medicinskog fakulteta u Splitu 
9. Prof. dr. sc. Pero Vidan, dekan Pomorskog fakulteta u Splitu
10. Prof. dr. sc. Nikola Koceić - Bilan, dekan Prirodoslovno-matematičkog fakulteta u Splitu
11. Izv. prof. art. Edvin Dragičević, dekan Umjetničke akademije u Splitu
12. Prof. dr. sc. Stipan Janković, pročelnik Sveučilišnog odjela zdravstvenih studija u Splitu
13. Izv. prof. dr. sc. Damir Piplica, pročelnik Sveučilišnog odjela za forenzične znanosti u Splitu
14. Doc. dr. sc. Maja Krželj, pročelnica Sveučilišnog odjela za studije mora u Splitu 
15. Dr. sc. Petar Pepur, viši predavač, v.d. pročelnika Sveučilišnog odjela za stručne studije u Splitu 
16. Ivan Žižić, mag. educ. math. et inf., ravnatelj Studentskog centra u Splitu
17. Ana Utrobičić, viša knjižničarka, ravnateljica Sveučilišne knjižnice u Splitu
18. Prof. dr. sc. Mate Šantić, predstavnik područja prirodnih znanosti
19. Prof. dr. sc. Željko Domazet, predstavnik područja tehničkih znanosti
20. Prof. dr. sc. Snježana Tomić, predstavnica područja biomedicine i zdravstva
21. Prof. dr. sc. Želimir Dulčić, predstavnica područja društvenih znanosti
22. Prof. art. Kažimir Hraste, predstavnik područja umjetnosti
23. Mario Podrug, predstavnik studenata poslijediplomskih studija
24. Gabrijela Matić, predstavnica studenata poslijediplomskih studija
25. Mateo Marušić, predstavnik studenata preddiplomskih, diplomskih i integriranih sveučilišnih studija
26. Tomislav Milošević, predstavnik studenata preddiplomskih, diplomskih i integriranih sveučilišnih studija
27. Roko Glavinović, predstavnik studenata preddiplomskih, diplomskih i integriranih sveučilišnih studija
28. Antonela Čule, predstavnica studenata stručnih studija

Sjednici nisu bili nazočni slijedeći:
1. Prof. dr. sc. Damir Sekulić, dekan Kineziološkog fakulteta u Splitu  
2. Prof. dr. sc. Mirko Klarić, dekan Pravnog fakulteta u Splitu
3. Prof. dr. sc. Tea Bilušić, predstavnica područja biotehničke znanosti
4. Prof. dr. sc. Mirjana Siriščević, predstavnica područja humanističkih znanosti (opravdala izostanak)
5. Doc. dr. sc. Krešimir Dolić, predstavnik kategorije «izvanredni profesori, docenti, suradnici i nastavna zvanja»
6. Matko Matković, predstavnik kategorije «ostali zaposlenici» (opravdao izostanak)
7. Antonio Župan, predstavnik studenata preddiplomskih, diplomskih i integriranih sveučilišnih studija

OSTALI NAZOČNI
1. Prof. dr. sc. Tomislav Kilić, prorektor
2. Prof. dr. sc. Goran Kardum, prorektor
3. Prof. dr. sc. Đurđica Miletić, prorektorica
4. Izv. prof. dr. sc. Željko Radić, prorektor
5. Prof. dr. sc. Leandra Vranješ Markić, prorektorica
6. Prof. dr. sc. Vesna Barić Punda, predsjednica Savjeta Sveučilišta u Splitu
7. Izv. prof. dr. sc. Goran Gabrilo, prodekan za poslovnu politiku i financije Kineziološkog fakulteta u Splitu
8. Filip Klarić-Kukuz, mag. iur., Glavni tajnik
9. Franka Babić, prof.
10. Mila Puljiz, glavna urednica Universitas, hrvatskih sveučilišnih novina
11. Ivana Bradarić Gugić, dipl. iur.


Rektor prof. dr. sc. Dragan Ljutić pozdravio je nazočne.

Nakon toga, jednoglasno je utvrđen sljedeći


D N E V N I    R E D:

1. Usvajanje zapisnika 43. i 44. sjednice Senata Sveučilišta u Splitu
2. Izvješće rektora i prorektora
3. Donošenje Strategije Sveučilišta u Splitu za razdoblje 2021.- 2025.
4. Donošenje odluke o imenovanju dr. sc. Petra Pepura, višeg predavača za vršitelja dužnosti pročelnika Sveučilišnog odjela za stručne studije u Splitu
5. Potvrda izbora čelnika sastavnice prof. dr. sc. Pere Vidana za dekana Pomorskog fakulteta u Splitu
6. Potvrda izbora čelnika sastavnice izv. prof. dr. sc. Nikše Jajca za dekana Fakulteta građevinarstva, arhitekture i geodezije u Splitu
7. Potvrda izbora nastavnika u znanstveno-nastavno zvanje:
a) prof. dr. sc. Zorana Grgantova (KIF) u znanstveno-nastavno zvanje redovitog profesora u trajnom zvanju
b) prof. dr. sc. Saše Krstulovića (KIF) u znanstveno-nastavno zvanje redovitog profesora u trajnom zvanju
c) prof. dr. sc. Marine Trgo (KTF) u znanstveno-nastavno zvanje redovitog profesora u trajnom zvanju
8. Donošenje Plana upisa studenata u I. godinu preddiplomskog sveučilišnog, integriranog preddiplomskog i diplomskog sveučilišnog te preddiplomskog stručnog studija u akademskoj godini 2021./2022.
9. Davanje suglasnosti za raspisivanje natječaja za upis studenata u I. godinu preddiplomskog sveučilišnog studija Psychology na Filozofskom fakultetu u Splitu u akademskoj godini 2021./2022.
10. Usvajanje/odobravanje prijedloga novog studijskog programa diplomskog sveučilišnog studija Molekularna biologija Prirodoslovno-matematičkog fakulteta u Splitu
11. Donošenje izmjena i dopuna (do 20%) studijskog programa preddiplomskog sveučilišnog studija Hotelijerstvo i gastronomija Sveučilišta u Splitu
12. Davanje suglasnosti na izmjene i dopune Statuta Fakulteta građevinarstva, arhitekture i geodezije u Splitu
13. Donošenje Pravilnika o izmjenama i dopunama Pravilnika Sveučilišnog odjela zdravstvenih studija u Splitu
14. Donošenje Odluke o izmjenama i dopunama Poslovnika o radu Povjerenstva za sveučilišnu literaturu Sveučilišta u Splitu
15. Donošenje Pravilnika o osnivanju transdisciplinarnih centara
16. Usvajanje izvješća o radu ravnatelja Studenskog centra u Splitu za 2020. godinu sukladno članku 67. stavku 10. Statuta Sveučilišta u Splitu
17. Donošenje odluke o imenovanju izv. prof. dr. sc. Anamarije Jurčev Savičević za članicu Povjerenstva Sveučilišta u Splitu za praćenje koronavirus (COVID – 19)
18. Odobrenje za izdavanje sveučilišne literature po prijedlogu sveučilišnog Povjerenstva za sveučilišnu literaturu Sveučilišta u Splitu
19. Razno.


Ad 1. Usvajanje zapisnika 43. i 44. sjednice Senata Sveučilišta u Splitu

Zapisnici 43. i 44. sjednice Senata Sveučilišta u Splitu jednoglasno su usvojeni.


Ad 2. Izvješće rektora i prorektora

Rektor i prorektori Sveučilišta u Splitu podnijeli su izvješće Senatu Sveučilišta u Splitu o djelatnostima koje su poduzeli u razdoblju od 25. veljače 2020. godine 24. ožujka 2021. godine, a koje je pročitala prorektorica prof. dr. sc. Leandra Vranješ Markić. U izvješću je istaknuto sljedeće.

· Organizirana je humanitarna akcija/aukcija umjetničkih djela, kojom je prikupljeno 121 500,00 kn, a sva sredstva bit će proslijeđena studentima s potresom pogođenih područja.
· 26. veljače potpisan Ugovor o suradnji s Prometom za subvencionirani prijevoz studenata iz Spinuta prema Kampusu, svakim radnim danom u 6 termina.
· Podijeljene nagrade za znanost (16.3)
· Otvoren Spinit inkubator Tehnološkog parka (18.3.). Tom prigodom održano je svečano uručenje ugovora o dodjeli bespovratnih sredstava – potpora za poticanje start-up poduzetništva.
· 22. ožujka predstavljen je prvi dio  Strategije Grada, dokumenta na izradi kojeg su sudjelovale sve sastavnice Sveučilišta. Temeljem izrađene analize stanja koju je usvojilo Partnersko vijeće 17. veljače pripremljen je, u suradnji sa Splitskom razvojnom agencijom RAST anketni upitnik za građane te upitnik za predstavnike Partnerskog vijeća te Glavnog odbora, čiji će se rezultati uzeti u obzir u sljedećoj fazi izrade Strategije.

Poslovanje:
· Izrađen je projekt i troškovnik te je ishođena građevinska dozvola za uređenja prostora u Teslinoj 10 i 12 za potrebe Umjetničke akademije i Kineziološkog fakulteta. U pripremi je izrada dokumentacije za objavu javnog natječaja za uređenje navedenih prostora.
· Napravljen je projekt i ishođena građevinska dozvola za rekonstrukciju i uređenje prostora u Franjevačkom samostanu u Makarskoj za potrebe studija Hotelijerstva i gastronomije. U tijeku je izrada natječajne dokumentacije za objavu javnog natječaja.
· U tijeku je izrada projektne dokumentacije za izgradnju studentskog doma u Kampusu Sveučilišta. 
· Pri kraju je implementacija poslovno-informacijskog sustava za poslovanje Rektorata.

Nastava:
· Koordinacija obveza i poslova na samostalnim studijima: Na studiju Vojno pomorstvo napravljene su veće izmjene i dopune studijskog programa. Mediteranska poljoprivreda dobila je novog pročelnika te su u tom kontekstu obavljene konzultacije i niz aktivnosti.
· Povjerenstvo za studije - permanentno ima niz predmeta s kojima je bilo poprilično aktivnosti. Predloženi su novi studiji a za neke je trebalo odraditi niz sastanaka i koordinacija (npr. Podatkovna znanost PMF-a)
· U okviru SEA-EU zajedno s kolegom Joškom Božićem imali smo virtualne sastanke i koordinacije
· Iz domene rada s kadrovima - gotovo svakodnevno su upiti i koordinacije s Ministarstvom i čelnicima sastavnica Sveučilišta
· Rade se pripreme za novi studijski program iz Novinarstva i komunikacija.
· Nekoliko sastanaka vezano za Unist-Press tj. rad na promidžbi sveučilišta, odnosa s javnošću i komunikacije s medijima

Pravni poslovi:
· Rad na izmjenama i dopunama Statuta Sveučilišta
· Rad na pripremi konačnog prijedloga Strategije
· Formulirana je politika protiv diskriminacije, uznemiravanja i nasilja. Nakon rasprave na Povjerenstvu  poslana je sastavnicama na očitovanje. Povjerenstvo je nastavilo rad i na ostalim elementima Akcijskog plana.

Znanost:
· Održan je sastanak s prodekanima za znanost.
· S ciljem privlačenja izvrsnih stranih istraživača pripremljen je obrazac za iskaz interesa za mentoriranje stranih poslijedoktoranada koji imaju namjeru prijaviti istraživački projekt u okviru Marie Sklodowska Curie akcija. Obrazac će se poslati sastavnicama te promovirati.
· Nastavljen je rad na prikupljanju i obradi podataka za ovogodišnje Times Higher Education rangiranje
· Prijavljena su dva projektna prijedloga:
1) ERA PerMed PRECISSILD u području personalizirane medicine 
2) Bluedih projekt je prijavljen na BOWI natječaj u svrhu unapređenja usluga digitalnog inovacijskog centra kroz suradnju sa zrelim DIH-ovima. Projekt je prošao prvi krug evaluacije.
· Izrađen je nacrt projektnog zadatka za idejno rješenje Znanstveno-inovacijskog centra.
· Uspostavljena je baza projekata Sveučilišta i sastavnica koja je automatski povezana s POIROT bazom projekata. U tijeku je unos podataka u bazu POIROT.
· U partnerstvu s Europskim patentnim uredom i Europskim uredom za intelektualno vlasništvo našim studentima promoviramo plaćeni program osposobljavanja. Nominirali smo tri studenta.
· Kao jedan od 18 gradova organiziramo Ocean Hackathon događanje koji će se ove godine održati od 5. do 7. studenog u 11 zemalja. Prijave izazova bit će otvorene početkom travnja. 
· Kroz projekt Zgrade tri fakulteta započela je izrada kataloga znanstveno-istraživačke opreme te je u testnu fazu puštena aplikacija za rezervaciju opreme ceres.unist.hr.
· Kao glavni organizator međunarodnog događanja na temu digitalne transformacije plave ekonomije, koje će se održati u okviru EU Industry days 25. ožujka, okupili smo 200 sudionika iz 23 zemlje i 25 partnerskih organizacija. U okviru događanja će se održati i poslovni susreti za tvrtke, a događanje će uz rektora otvoriti ministrica turizma.
· Festival znanosti će se ove godine održati od 10. do 15. svibnja, u hibridnoj formi. 

Međunarodna suradnja:
· Realizirano je 175 razmjena preko ERASMUSA (136 studijskih boravaka, 39 stručna praksa)
· Objavljen natječaj za zimski semestar 21/22., zaprimljena 71 prijava, raspisano 15 natječaja za dolazne i odlazne mobilnosti KA107
· U fazi potpisivanja je 17 bilateralnih sporazuma s partnerskim ustanovama za 2020. god. U okviru Erasmus+KA107
· Intenzivan rad na digitalizaciji programa razmjene kroz Online Learning Agreement
· U suradnji s MZO objavljen je natječaj za kolaborativna istraživanja u SEA-EU u vrijednosti 150 000 kn.
· SEA EU ured raspisao je poziv za 2 kratka intenzivna tečaja za studente: Stup! (studentsko poduzetničko startup natjecanje, u lipnju 2021.) i Mala škola hrvatskog jezika i kulture, kraj lipnja početak srpnja 2021.
· U pripremi razrada humanitarne utrke u suradnji sa sveučilištem u Brestu
· U suradnji sa studijem HiG razrađeno sudjelovanje studenata na SEA-EU cooking experience natjecanju


Ad 3. Donošenje Strategije Sveučilišta u Splitu za razdoblje 2021.- 2025.

Nakon uvodnog izlaganja prorektora izv. prof. dr. sc. Željka Radića, jednoglasno je donesena sljedeća 

O D L U K A

I.
Donosi se Strategija Sveučilišta u Splitu 2021. - 2025., čiji tekst je sastavni dio ove Odluke.

II.
Ova Odluka stupa na snagu danom donošenja.


Ad 4. Donošenje odluke o imenovanju dr. sc. Petra Pepura, višeg predavača za vršitelja dužnosti pročelnika Sveučilišnog odjela za stručne studije u Splitu

Nakon uvodnog izlaganja prorektora izv. prof. dr. sc. Željka Radića, većinom glasova za, uz jedan suzdržani glas, donesena je sljedeća 

O D L U K A

1. Za vršitelja dužnosti pročelnika Sveučilišnog odjela za stručne studije u Splitu imenuje se dr. sc. Petar Pepur, viši predavač.

2. Mandat vršitelja dužnosti pročelnika započinje 1. travnja 2021. godine. Vršitelj dužnosti pročelnika imenuje se najdulje na rok od 6 (šest) mjeseci.


Ad 5. Potvrda izbora čelnika sastavnice prof. dr. sc. Pere Vidana za dekana Pomorskog fakulteta u Splitu

Nakon uvodnog izlaganja prorektora izv. prof. dr. sc. Željka Radića, jednoglasno je donesena sljedeća 

O D L U K A

Potvrđuje se izbor prof. dr. sc. Pere Vidana za dekana Pomorskog fakulteta u Splitu za akademske godine 2021./2022., 2022./2023. i 2023./2024., čiji mandat počinje 1. listopada 2021. godine i traje do 30. rujna 2024. godine.


Ad 6. Potvrda izbora čelnika sastavnice izv. prof. dr. sc. Nikše Jajca za dekana Fakulteta građevinarstva, arhitekture i geodezije u Splitu

Nakon uvodnog izlaganja prorektora izv. prof. dr. sc. Željka Radića, jednoglasno je donesena sljedeća 

O D L U K A

Potvrđuje se izbor izv. prof. dr. sc. Nikše Jajca za dekana Fakulteta građevinarstva, arhitekture i geodezije u Splitu za akademske godine 2021./2022., 2022./2023. i 2023./2024., čiji mandat počinje 1. listopada 2021. godine i traje do 30. rujna 2024. godine.


Ad 7. Potvrda izbora nastavnika u znanstveno-nastavno zvanje:

a) prof. dr. sc. Zorana Grgantova (KIF) u znanstveno-nastavno zvanje redovitog profesora u trajnom zvanju

Nakon uvodnog izlaganja izv. prof. dr. sc. Gorana Gabrila, prodekana za poslovnu politiku i financije Kineziološkog fakulteta u Splitu, jednoglasno je donesena sljedeća 

O D L U K A

Potvrđuje se izbor prof. dr. sc. Zorana Grgantova u znanstveno-nastavno zvanje redoviti profesor u trajnom zvanju, u znanstvenom području DRUŠTVENE ZNANOSTI, znanstvenom polju Kineziologija.


b) prof. dr. sc. Saše Krstulovića (KIF) u znanstveno-nastavno zvanje redovitog profesora u trajnom zvanju

Nakon uvodnog izlaganja izv. prof. dr. sc. Gorana Gabrila, prodekana za poslovnu politiku i financije Kineziološkog fakulteta u Splitu, jednoglasno je donesena sljedeća 

O D L U K A

Potvrđuje se izbor prof. dr. sc. Saše Krstulovića u znanstveno-nastavno zvanje redoviti profesor u trajnom zvanju, u znanstvenom području DRUŠTVENE ZNANOSTI, znanstvenom polju Kineziologija.


c) prof. dr. sc. Marine Trgo (KTF) u znanstveno-nastavno zvanje redovitog profesora u trajnom zvanju

Nakon uvodnog izlaganja prof. dr. sc. Matka Ercega, dekana Kemijsko-tehnološkog fakulteta u Splitu, jednoglasno je donesena sljedeća 

O D L U K A

Potvrđuje se izbor prof. dr. sc. Marine Trgo u znanstveno-nastavno zvanje redoviti profesor u trajnom zvanju, u znanstvenom području TEHNIČKE ZNANOSTI, znanstvenom polju Kemijsko inženjerstvo, znanstvenoj grani analiza, sinteza i vođenje kemijskih procesa na Kemijsko-tehnološkom fakultetu u Splitu.


Ad 8. Donošenje Plana upisa studenata u I. godinu preddiplomskog sveučilišnog, integriranog preddiplomskog i diplomskog sveučilišnog te preddiplomskog stručnog studija u akademskoj godini 2021./2022.

Nakon uvodnog izlaganja prorektora prof. dr. sc. Gorana Karduma, jednoglasno je donesena sljedeća

O D L U K A

1. Donosi se Plan upisa studenata u I. godinu preddiplomskog sveučilišnog, integriranog preddiplomskog i diplomskog sveučilišnog te preddiplomskog stručnog studija u akademskoj godini 2021./2022., u kojem su određene upisne kvote za svaki pojedini studij, a koji Plan je sastavni dio ove Odluke.

2. Ova Odluka stupa na snagu danom objave na oglasnoj ploči Sveučilišta u Splitu.


Ad 9. Davanje suglasnosti za raspisivanje natječaja za upis studenata u I. godinu preddiplomskog sveučilišnog studija Psychology na Filozofskom fakultetu u Splitu u akademskoj godini 2021./2022.

Nakon uvodnog izlaganja prorektora prof. dr. sc. Gorana Karduma, jednoglasno je donesena sljedeća

O D L U K A

I. Daje se suglasnost Filozofskom fakultetu u Splitu za raspisivanje natječaja za upis studenata u 1. godinu preddiplomskog sveučilišnog studija Psychology u akademskoj godini 2021./2022., u skladu s odlukama Fakultetskog vijeća Filozofskog fakulteta u Splitu klasa: 003-08/21-06/0004; ur.broj: 2181-190-00-21-0017 od 17. ožujka 2021. godine i klasa: 003-08/21-06/0004; ur.broj: 2181-190-00-21-0023 od 17. ožujka 2021. godine, a koje čine sastavni dio ove Odluke.

II. Filozofski fakultet u Splitu se ovlašćuje objaviti i provesti Natječaj za upis studenata u 1. godinu preddiplomskog sveučilišnog studija Psychology u akademskoj godini 2021./2022. iz točke 1. ove Odluke.

III. Ova Odluka stupa na snagu danom donošenja.


Ad 10. Usvajanje/odobravanje prijedloga novog studijskog programa diplomskog sveučilišnog studija Molekularna biologija Prirodoslovno-matematičkog fakulteta u Splitu

Nakon uvodnog izlaganja prorektora prof. dr. sc. Gorana Karduma te izlaganja prof. dr. sc. Nikole Koceića - Bilana, dekana Prirodoslovno-matematičkog fakulteta u Splitu, jednoglasno je donesena sljedeća

O D L U K A

1. Osniva se/prihvaća se studijski program diplomskog sveučilišnog studija Molekularna biologija Prirodoslovno-matematičkog fakulteta u Splitu iz znanstvenog područja PRIRODNIH ZNANOSTI, znanstvenog polja BIOLOGIJA. 
2. Studijski program iz točke 1. ove Odluke izvodit će se na hrvatskom i engleskom jeziku.
3. Studijski program iz točke 1. ove Odluke izvoditi će se kao redoviti studij u trajanju od dvije godine odnosno četiri semestara, a planirana akademska godina prvog upisa je 2021./2022. 
4. Završetkom studijskog programa iz točke 1. ove Odluke stječe se 120 ECTS bodova i akademski naziv magistar molekularne biologije. 
5. Studijski program iz točke 1. ove Odluke financirati će se iz sredstava državnog proračuna, dok će se program Molekularne biologije na engleskom jeziku financirati iz školarina koje će plaćati strani studenti.
6. Ishođenjem potvrde o upisu studijskog programa iz točke 1. ove Odluke u Upisnik studijskih programa pri Ministarstvu znanosti i obrazovanja stječu se uvjeti za početak izvođenja studijskog programa.
7. Studijski program iz točke 1. sastavni je dio ove Odluke.

O b r a z l o ž e n j e

Prirodoslovno-matematički fakultet u Splitu je odlukom Fakultetskog vijeća klasa: 602-04/19-02/0017; urbroj: 2181-204-03-01-19-0002 od 23. listopada 2019. godine usvojio prijedlog novog studijskog programa diplomskog sveučilišnog studija Molekularna biologija te ga uputilo na prihvaćanje Povjerenstvu za studije Sveučilišta u Splitu kao jedinici za unutarnji sustav osiguravanja i unaprjeđivanja kvalitete, a koje je na svojoj 85. sjednici održanoj dana 18. ožujka 2021. godine donijelo Odluku klasa: 602-04/20-02/00025; urbroj: 2181-202-03-06-20-0013, kojom se Senatu Sveučilišta u Splitu predlaže osnivanje/prihvaćanje novog studijskog programa diplomskog sveučilišnog studija Molekularna biologija Prirodoslovno-matematičkog fakulteta u Splitu.

Na temelju gore navedenog, Senat Sveučilišta u Splitu odlučio je kao u izreci.

Uputa o pravnom lijeku:
Protiv ove Odluke nije dopuštena žalba, već se može podnijeti upravna tužba Upravnom sudu u Splitu u roku od 30 dana od dana primitka ove Odluke.


Ad 11. Donošenje izmjena i dopuna (do 20%) studijskog programa preddiplomskog sveučilišnog studija Hotelijerstvo i gastronomija Sveučilišta u Splitu

Nakon uvodnog izlaganja prorektora prof. dr. sc. Gorana Karduma, jednoglasno je donesena sljedeća

O D L U K A

Donose se manje izmjene i dopune studijskog programa preddiplomskog sveučilišnog studija Hotelijerstvo i gastronomija Sveučilišta u Splitu, sukladno Odluci Vijeća studija Hotelijerstvo i gastronomija, klasa: 602-04/19-02/00096; urbroj: 2181-202-02-19-20-0029 od 24. rujna 2020. godine.

O b r a z l o ž e n j e

Vijeće studija Hotelijerstvo i gastronomija je Odlukom od 24. rujna 2020. godine usvojilo manje izmjene i dopune studijskog programa preddiplomskog sveučilišnog studija Hotelijerstvo i gastronomija te ga uputilo na prihvaćanje Povjerenstvu za studije Sveučilišta u Splitu kao jedinici za unutarnji sustav osiguravanja i unaprjeđivanja kvalitete, a koje je na svojoj 85. sjednici održanoj dana 18. ožujka 2021. godine donijelo Odluku klasa: 602-04/21-02/00006; urbroj: 2181-202-03-06-20-0004, kojom se Senatu Sveučilišta u Splitu predlaže donošenje traženih manjih izmjena i dopuna.

Uputa o pravnom lijeku:
Protiv ove Odluke nije dopuštena žalba, već se može podnijeti upravna tužba Upravnom sudu u Splitu u roku od 30 dana od dana primitka ove Odluke.


Ad 12. Davanje suglasnosti na izmjene i dopune Statuta Fakulteta građevinarstva, arhitekture i geodezije u Splitu

Nakon uvodnog izlaganja izv. prof. dr. sc. Nikše Jajca, dekana Fakulteta građevinarstva, arhitekture i geodezije u Splitu te izlaganja prorektora izv. prof. dr. sc. Željka Radića, jednoglasno je donesena sljedeća 

O D L U K A

Daje se suglasnost na Odluku Fakultetskog vijeća Fakulteta građevinarstva, arhitekture i geodezije u Splitu o izmjenama i dopunama Statuta Fakulteta građevinarstva, arhitekture i geodezije u Splitu, klasa: 003-08/21-06/0005; urbroj: 2181-208-01-21-0017 (198) od 24. veljače 2021. godine, a koja odluka je sastavni dio ove Odluke.


Ad 13. Donošenje Pravilnika o izmjenama i dopunama Pravilnika Sveučilišnog odjela zdravstvenih studija u Splitu

Nakon uvodnog izlaganja prof. dr. sc. Stipana Jankovića, pročelnika Sveučilišnog odjela zdravstvenih studija u Splitu te izlaganja prorektora izv. prof. dr. sc. Željka Radića, jednoglasno je donesena sljedeća 

O D L U K A

Donosi se Pravilnik o izmjeni Pravilnika Sveučilišnog odjela zdravstvenih studija u Splitu, čiji tekst je sastavni dio ove Odluke.


Ad 14. Donošenje Odluke o izmjenama i dopunama Poslovnika o radu Povjerenstva za sveučilišnu literaturu Sveučilišta u Splitu

Nakon uvodnog izlaganja prorektora prof. dr. sc. Gorana Karduma, te izlaganja prorektora izv. prof. dr. sc. Željka Radića, jednoglasno je donesena sljedeća 

O D L U K A
O IZMJENAMA I DOPUNAMA POSLOVNIKA
O RADU POVJERENSTVA ZA SVEUČILIŠNU LITERATURU
SVEUČILIŠTA U SPLITU


Članak 1.
U Poslovniku o radu Povjerenstva za sveučilišnu literaturu Sveučilišta u Splitu, kojeg je donio Senat Sveučilišta u Splitu na svojoj 39. sjednici održanoj dana 27. travnja 2017. godine (dalje u tekstu: Poslovnik), pojedine odredbe mijenjaju se i/ili dopunjuju kako slijedi.

Članak 2.
Članak 6. Poslovnika mijenja se i glasi:  
"(1) Zahtjev za odobravanje sveučilišne literature podnosi u pravilu visoko učilište u sastavu Sveučilišta u Splitu na kojem će se rabiti predloženo djelo.
(2) Iznimno, zahtjev iz stavka (1) ovog članka može podnijeti i autor djela ako odgovarajuća tijela nadležnog visokog učilišta ne pokrenu postupak za odobravanje sveučilišne literature dulje od tri mjeseca.
(3) Zahtjev za odobravanje sveučilišne literature s propisanim prilozima dostavlja se Sveučilištu u Splitu s naznakom: ››Za Povjerenstvo za sveučilišnu literaturu‹‹."

Članak 3.
(1) U članku 7. stavku 2. Poslovnika, točka 3. mijenja se i glasi:
"3. izjavu kojom se podnositelj zahtjeva obvezuje nadoknaditi troškove recenzentskog postupka (ako je predlagatelj sastavnica Sveučilišta), odnosno dokaz o izvršenoj uplati troškova recenzentskog postupka na poslovni račun Sveučilišta u Splitu, visinu kojih će odrediti rektor posebnom odlukom (ako je predlagatelj autor djela)."
(2) U članku 7. stavku 2. Poslovnika, točka 5. mijenja se i glasi:
"5. prijedlog Povjerenstva za izdavačku djelatnost visokog učilišta i odluka stručnog vijeća visokog učilišta (ako je predlagatelj visoko učilište)."
(3) U članku 7. stavku 2. Poslovnika dodaje se točka 6. koja glasi:
"6. dokaz da je od podnošenja prijedloga autora za pokretanje postupka odobravanja sveučilišne literature pred nadležnim tijelima visokog učilišta proteklo više od tri mjeseca (ako je predlagatelj autor djela)."
Članak 4.
U rok od tri mjeseca u smislu članka 2. stavka 2. i članka 3. stavka 3. ove Odluke računat će i vrijeme  proteklo prije stupanja na snagu ove Odluke.
 
Članak 5.
Ova Odluka o izmjenama i dopunama Poslovnika stupa na snagu danom donošenja.


Ad 15. Donošenje Pravilnika o osnivanju transdisciplinarnih centara

Nakon uvodnog izlaganja prorektorice prof. dr. sc. Leandre Vranješ Markić, većinom glasova za, uz jedan suzdržani glas, donesena je sljedeća

O D L U K A

Donosi se Pravilnik o osnivanju transdisciplinarnih centara, čiji tekst je sastavni dio ove Odluke.


Ad 16. Usvajanje izvješća o radu ravnatelja Studenskog centra u Splitu za 2020. godinu sukladno članku 67. stavku 10. Statuta Sveučilišta u Splitu

Nakon uvodnog izlaganja Ivana Žižića, mag. educ. math. et inf., ravnatelja Studentskog centra u Splitu, jednoglasno je donesena sljedeća 

O D L U K A

Usvaja se Izvješće o radu ravnatelja s financijskim izvještajima Studentskog centra Split za 2020.g., čiji tekst je sastavni dio ove Odluke.


Ad 17. Donošenje odluke o imenovanju izv. prof. dr. sc. Anamarije Jurčev Savičević za članicu Povjerenstva Sveučilišta u Splitu za praćenje koronavirusa (COVID – 19)

Nakon uvodnog izlaganja prorektorice prof. dr. sc. Đurđice Miletić, jednoglasno je donesena sljedeća 

O D L U K A

I. Utvrđuje se da je Senat Sveučilišta u Splitu na 25. sjednici Senata Sveučilišta u Splitu, održanoj 27. veljače 2020. godine, pod točkom 17. dnevnog reda donio Odluku o imenovanju Povjerenstva Sveučilišta u Splitu za praćenje koronavirusa (COVID – 19) KLASA: 003-08/19-05/00025, URBROJ: 2181-202-03-01-20-0031.

II. Ovom Odlukom dopunjuje se sastav Povjerenstva Sveučilišta u Splitu za praćenje koronavirusa (COVID – 19) iz točke I. ove Odluke na način da se za članicu imenuje izv. prof. dr. sc. Anamarija Jurčev Savičević, Nastavni zavod za javno zdravstvo Splitsko – dalmatinske županije.

III. S obzirom na utvrđenja iz točaka I. i II. ove Odluke, sastav imenovanog Povjerenstva Sveučilišta u Splitu za praćenje koronavirusa (COVID – 19) glasi:

1. Prof. dr. sc. Đurđica Miletić, prorektorica za međunarodnu suradnju Sveučilišta u Splitu, predsjednica,
2. Prof. dr. sc. Boris Lukšić, pročelnik Klinike za infektologiju KBC-a Split, član,
3. Izv. prof. dr. sc. Anamarija Jurčev Savičević, Nastavni zavod za javno zdravstvo Splitsko - dalmatinske županije, članica,
4. Izv. prof. dr. sc. Nataša Boban, Medicinski fakultet u Splitu, članica,
5. Marijan Bašić, Studentski centar u Splitu, član,
6. Mateo Marušić, Studentski zbor Sveučilišta u Splitu, član.

IV. Ova Odluka stupa na snagu danom donošenja.


Ad 18. Odobrenje za izdavanje sveučilišne literature po prijedlogu sveučilišnog Povjerenstva za sveučilišnu literaturu Sveučilišta u Splitu

Nakon uvodnog izlaganja prorektorice prof. dr. sc. Leandre Vranješ Markić, jednoglasno je donesena sljedeća

O D L U K A

· Djelo "REPETITORIJ GEOMETRIJSKE GEODEZIJE" autora doc. dr. sc. Marka Pavasovića, izv. prof. dr. sc. Almina Đape, dr. sc. Ivana Racetina, Antonia Banka, mag. ing. geod. et geoinf. i Tedija Bankovića, mag. ing. geod. et geoinf., odobrava se kao sveučilišni priručnik.

· Djelo "UVOD U RUDARENJE PODATAKA R - om" autora izv. prof. dr. sc. Hrvoja Kalinića i Zvonimira Bobana, mag. phys., odobrava se kao sveučilišni udžbenik.

· Djelo "TUBERKULOZA – STARA DAMA U NOVOM RUHU" autorica izv. prof. prim. dr. sc. Anamarije Jurčev Savičević, prof. prim. dr. sc. Kornelije Miše i suradnika, odobrava se kao sveučilišni udžbenik.


Ad 19. Razno

Najprije je prof. dr. sc. Nikola Koceić - Bilan, dekan Prirodoslovno-matematičkog fakulteta u Splitu obavijestio članove Senata o izlasku prvog broja znanstveno-matematičkog časopisa Acta mathematica Spalatensia na engleskom jeziku u izdanju Prirodoslovno-matematičkog fakulteta u Splitu.

Nakon toga je rektor članovima Senata najavio jednu inicijativu poteklu od prof. dr. sc. Srdjana Podruga, dekana Fakulteta elektrotehnike, strojarstva i brodogradnje u Splitu, a za koju smatra da je dobra i sa kojom se suglasio te je čelnike sastavnica zamolio da o toj inicijativi obavijeste svoje djelatnike te je nakon toga dao riječ prof. dr. sc. Srdjanu Podrugu kako bi prisutne ukratko upoznao s idejom osnivanja dječjeg vrtića u okviru kampusa Sveučilišta u Splitu.


Nakon uvodnog izlaganja rektora te izlaganja prof. dr. sc. Srdjana Podruga, dekana Fakulteta elektrotehnike, strojarstva i brodogradnje u Splitu, jednoglasno je donesen sljedeći

Z A K L J UČ A K 

Senat Sveučilišta u Splitu daje podršku inicijativi prof. dr. sc. Srdjana Podruga, dekana Fakulteta elektrotehnike, strojarstva i brodogradnje u Splitu za pokretanjem postupka osnivanja dječjeg vrtića u okviru kampusa Sveučilišta u Splitu.


Sjednica je završena u 13,20 sati.

